শান্তা বশিষ্ঠ

শান্তা বশিষ্ঠ (জন্ম প্ৰায় ১৯২৬)Chief Electoral Officer, Delhi. ELECTORAL ROLL 2013, STATE- (U05) DELHI  এগৰাকী ভাৰতীয় ৰাজনীতিবিদ। ১৯৫০ আৰু ১৯৬০ চনৰ ভিতৰত তেওঁ দিল্লী ৰাজ্য চৰকাৰত মন্ত্ৰী হিচাপে কাৰ্যনিৰ্বাহ কৰিছিল আৰু ৰাজ্যসভাৰ সদস্য হিচাপেও কাৰ্যনিৰ্বাহ কৰিছিল।

শিক্ষাৰ্থীৰ জীৱন
বশিষ্ঠই দিল্লী বিশ্ববিদ্যালয়ত আইন অধ্যয়ন কৰিছিল। তেওঁৰ পিতৃ এল.ডি. বশিষ্ঠ, প্ৰতিৰক্ষা মন্ত্ৰালয়ৰ মুখ্য প্ৰশাসনিক বিষয়া হিচাপে কাৰ্যনিৰ্বাহ কৰিছিল।Ministry of Defence. List of erstwhile CAOs & Joint Secretary   শিক্ষাৰ্থী জীৱনত তেওঁ ভাৰতীয় জাতীয় কংগ্ৰেছৰ দিল্লী শাখাত সক্ৰিয় আছিল আৰু কিংছৱে শৰণাৰ্থী সমিতিৰ সৈতে কাম কৰিছিল। ১৯৫০ চনত তেওঁ চিকাগো বিশ্ববিদ্যালয়ত কাপ্পা আলফা থেটা ছ'ৰ'ৰিটিৰ বিদেশী শিক্ষাৰ্থী বৃত্তিৰ জৰিয়তে সামাজিক কামৰ অধ্যয়ন কৰে।Woman Lawyer Plans Return to Native India, Pittsburgh Post-Gazette – 22 June 1950Kappa Alpha Theta. 1946–1958

দিল্লী বিধানসভা
ভাৰতলৈ উভতি অহাৰ লগে লগে বশিষ্ঠই ১৯৫২ চনৰ দিল্লী বিধানসভাৰ নিৰ্বাচনত প্ৰতিদ্বন্দ্বিতা কৰে। কোটলা ফিৰোজ শ্বাহ সমষ্টিত কংগ্ৰেছ দলৰ প্ৰাৰ্থী হিচাপে তেওঁ থিয় দিছিল। ভাৰতীয় জনসংঘৰ ভি.পি.যোশীক পৰাস্ত কৰি তেওঁ আসনখন লাভ কৰে। মুঠতে বশিষ্ঠই ৪,৬৪৬ টা ভোট লাভ কৰে (সমষ্টিটোৰ ৫৬.২৬% ভোট)।Election Commission of India. STATISTICAL REPORT ON GENERAL ELECTION, 1951 TO THE LEGISLATIVE ASSEMBLY OF DELHI ১৯৫৩ চনত দিল্লীৰ মুখ্যমন্ত্ৰী চৌধুৰী ব্ৰহ্ম প্ৰকাশে তেওঁক দিল্লী ৰাজ্য চৰকাৰৰ শিক্ষা উপ-মন্ত্ৰী হিচাপে নিযুক্তি দিয়ে।Puri, Yogesh. Party Politics in the Nehru Era: A Study of Congress in Delhi. New Delhi, India: National Book Organisation, 1993. p. 102Teacher Education. PROCEEDINGS OF THE TWENTY FIRST MEETING  দিল্লীৰ কংগ্ৰেছ বিধানসভা দলৰ ভিতৰৰ সংখ্যালঘু ফৈদে তেওঁৰ মনোনয়নক সমালোচনা কৰিছিল আৰু দাবী কৰিছিল যে মুখ্যমন্ত্ৰীয়ে দলৰ বিধানসভাৰ সদস্যসকলৰ লগত পৰামৰ্শ নকৰাকৈ উপ-মন্ত্ৰীক মনোনীত কৰা উচিত নাছিল।

১৯৫৪ চনত দিল্লী লাইব্ৰেৰী এছ'চিয়েচনৰ পুনৰুজ্জীৱিতকৰণত বশিষ্ঠ জড়িত হয়, আৰু এছ'চিয়েচনৰ আটাইতকৈ দীৰ্ঘদিনীয়া সভাপতি হিচাপে কাৰ্যনিৰ্বাহ কৰে।Library Herald, Vol. 7–9. Delhi Library Association., 1965. p. 87Ranganathan, Shiyali Ramamrita, and Prithvi Nath Kaula. A Librarian Looks Back: An Autobiography of Dr. S.R. Ranganathan. New Delhi: ABC Publ. House, 1992. p. 378

ৰাজ্যসভা
১৯৬০ চনত বশিষ্ঠ ৰাজ্যসভালৈ (ভাৰতীয় সংসদৰ উচ্চ সদন) নিৰ্বাচিত হয়। ১৯৬০ চনৰ ৩ এপ্ৰিলৰ পৰা ১৯৬৬ চনৰ ২ এপ্ৰিললৈকে জৱাহৰলাল নেহৰু, লাল বাহাদুৰ শাস্ত্ৰী আৰু ইন্দিৰা গান্ধীৰ চৰকাৰৰ অধীনত তেওঁৰ কাৰ্যকাল  চলে।The Telegraph. Disruption shame in HouseDelhi Pradesh Congress Committee. FORMER MEMBERS OF RAJYA SABHA FROM DELHI 

পিছৰ সময়ছোৱা
২০০৮ চনত বশিষ্ঠই নেহৰু টু ইৰাক নামৰ গ্ৰন্থখন মুকলি কৰে, য'ত ভাৰতৰ স্বাধীনতা সংগ্ৰামৰ অভিজ্ঞতাৰ বিশদ বিৱৰণ দিয়া হৈছে।The Tribune. Requiem to a bygone era 
তথ্যসূত্ৰ
শ্ৰেণী:ভাৰতৰ মহিলা সাংসদ
শ্ৰেণী:ৰাজ্যসভাৰ সাংসদ